Diari Oficial de la Generalitat Valenciana


Sumari del DOGV 5500, del 27-04-2007 (2007/3796)

Convocatòria per a proveir en propietat places de policia local, categoria agent, vacants en la plantilla de funcionaris d'aquest Ajuntament, enquadrades en el grup C, corresponents a l'escala d'administració especial, subescala serveis especials, classe policia local i els seus auxiliars.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5500

Data del DOGV
:   27-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/3796


Data del document
:   06-02-2007

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * concurs administratiu
    * policia

El tinent d'alcalde regidor delegat de Personal, mitjançant Decret de data 6 de novembre de 2006, va resoldre convocar, per a proveir-les en propietat, 18 places d'agent de la policia local.   
Nombre de places: 18.  
Forma de selecció: pel sistema de concurs oposició, 13 places; pel sistema d'oposició lliure, 4 places; pel sistema de concurs per torn de mobilitat, 1 plaça. Les places que resulten vacants pel sistema de concurs oposició i pel sistema de concurs per torn de mobilitat passaran al sistema lliure.  
Bases: regiran les publicades íntegres en el Butlletí Oficial de la Província de Castelló número 12, 27 de gener de 2007.  
Drets d'examen: 50,00 euros (compte denominació: oposicions i concursos Ajuntament de Castelló de la Plana, entitat Bancaixa, número 2077 0580 42 3323737451).  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra T, segons el que estableix la Resolució de la Conselleria de Justícia i Administracions Públiques de data 4 d'abril de 2006, i continuarà per ordre alfabètic.  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest Ajuntament (Registre General o registres de les juntes de districte), i hauran d'adjuntar certificat mèdic oficial en què es faça constar expressament la seua capacitat per a concórrer a les proves físiques exigides així com que no es troben incapacitats per a l'accés a la funció pública. Hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.  
Termini: el termini de presentació de sol·licituds serà de 20 dies naturals comptadors a partir del dia següent al de la publicació d'aquest anunci en el Boletín Oficial del Estado.  
Els successius anuncis es publicaran en el Butlletí Oficial de la Província de Castelló i al tauler d'anuncis d'aquest Ajuntament, d'acord amb la legislació aplicable.  
Castelló de la Plana, 6 de febrer de 2007.- L'alcalde: Alberto Fabra Part.